Fredheim skole (Tjøme)

Fredheim skole eller Honerød skole var en grendeskole på Tjøme kommune i Vestfold, lokalisert på Honerød gård.  Skolen ble bygget i 1858 og skolekretsen utgjorde den nordligste del av øya Tjøme. Skolen ble nedlagt i 1952 da Lindhøy skole sto ferdig.

Skolebygningen var på to etasjer, med to lærerboliger i første etasje og to klasserom i annen etasje. En separat bygning inneholdt en liten sløydsal og utedo. En tredje bygning var bryggerhus for lærerboligene. 

Skolebygningen eksisterer fortsatt, men er i dag privat bolig.

På 1900-tallet har skolen vært kjent under navnet Fredheim skole. Navnet Honerød skole brukes i dokumenter fra 1800-tallet, men allerede da var navnet Fredheim i bruk.

Referanser

Barneskoler i Vestfold
Skoler på Tjøme
Tidligere skoler i Færder
Utdanningsinstitusjoner etablert i 1858
Utdanningsinstitusjoner nedlagt i 1952